అందరూ జాగ్రత్తగా ఉండండి.
తీగ నాకు ఊరికే చూపించీ చూపకుండా చూపిందంటే, కానీ ఈ కళాఖండం చాలా శక్తివంతమైనదని చెప్పగలను.
కాస్త వేగంగా నడుస్తావా?
గత కొన్ని వారాల్లో ఏమైందో తెలుసా? ఒక తోలుబొమ్మ నన్ను భారతదేశానికి లాక్కుపోయింది,
ఇంకా ఒక కాయ, మనలోని అభద్రతాభావాలను ఆసరాగా తీసుకొని, మనతో ఒక ఆట ఆడుకుంది.
ఇక్కడ నేను రిస్క్ తీసుకోను.
ఇదే.
"గుడ్ లక్ గుర్రపు కట్టు, 1886."
కుళ్లిపోయిన గుడ్డు కంపు.
అది గంధకం అనుకుంటా.
చెడుకు గుర్తుగా అందరూ భావించే వాసన ఇది. సూపర్.
ఇది మండుతోంది. జాగ్రత్త.
గుడ్ లక్ గుర్రపు కట్టు
ఇదేదో కౌబాయ్ కి సంబంధించిన శాపంలా ఉంది, కానీ కంపు కొడుతోందే?
ఇది మరీ అంత దారుణం కాదేమో.
వేసేసింది!
కంపు మామూలుగా లేదు, బాసూ.
అందుకే, వీలైనంత త్వరగా న్యూ మెక్సికోకి వెళ్లి, ఈ గుర్రపు కట్టుకున్న శాపాన్ని తరిమేయాలి.
మనందరమూ వెళ్లలేం.
చొరబాటుదారుడు ఉన్నాడాని మనకి బలమైన ఆధారం ఉంది కదా...
అదే, నల్ల రిబ్బన్.
నల్ల రిబ్బన్ ఈ చోటిని గుల్లగుల్ల చేస్తోంది.
మనం ఈ యాత్రకి వెళ్తే, రహస్య ప్రదేశాన్ని చూసుకోవడానికి ఎవరూ ఉండరు.
ఏంటి, బాబూ?
నేను ఇక్కడే ఉంటాగా.
లేదు. నువ్వు అనాల్సింది మనిద్దరం ఇక్కడే ఉంటామని.
నేను కూడా ఇక్కడే ఉంటా.
అది మంచి ఆలోచనే అంటావా? స్పృహ కోల్పోతున్నావు కదా?
అందుకే ఉంటా.
గత రెండు యాత్రల్లో జరిగిన దాన్ని బట్టి చూస్తే, నేను ఇంట్లో ఉండటమే మీకు మంచిది.
అదీగాక, ఇక్కడే ఉండి, నేను ఆ చొరబాటుదారుని పని పట్టాలనుకుంటున్నా.
నీలో ఆ కసి నాకు నచ్చింది, గురూ.
మనం ఆ నల్ల రిబ్బన్ గాడిని పట్టుకొని, ఈ దురాగతాన్ని శాశ్వతంగా మూగించేయగలమని నాకు చాలా నమ్మకంగా ఉంది.
ఇంతేగా, అయితే.
మన ముగ్గురం ఉండి, ఈ బంగళాకి రక్షణగా ఉందాం.
మేము అమ్మతో కౌబాయ్స్ రాజ్యానికి బయలుదేరుతాం.
మనం రేవు దగ్గరికి మధ్యాహ్నం వెళ్దాం. ముందు నేను ఆఫీసుకు వెళ్లాలి.
జార్జియా నన్ను వచ్చి కలవమంది.
నిజం చెప్పు, స్కై. నువ్వు నీలి రాయి కోసం ఎందుకు వెతుకుతున్నావు?
అది నీకెలా తెలిసింది?
దాని గురించి మన ఆర్కైవ్స్ లో ఉన్న ప్రతీ దాన్ని నువ్వు వెతికావు.
మ్యూజియం నుండి దొంగిలించబడిన ఆ నీలి రాయిని నువ్వు ఎందుకు వెతికావు?
- దొంగిలించబడిందా? - పోయిందని మేము ఎవరికీ చెప్పలేదు.
- జార్జియా, నాకు... - అయినా కానీ నీకు దానిపై చాలా ఆసక్తి ఉంది.
అది దొంగిలించబడిందని నాకు అస్సలు తెలీదు, ప్రమాణపూర్తిగా చెప్తున్నా.
నేను ముందస్తుగా ప్లాన్ చేసుకుంటున్నా.
బాబిలోనియన్ ప్రదర్శన విభాగం తర్వాత,
నేను ఈజిప్ట్ నిధుల విభాగానికి మారదాం అనుకుంటున్నా.
నీ చురుకుతనం అంటే నాకు మొదట్నుంచీ ఇష్టమే.
న్యూ మెక్సికోలో సరదాగా గడపండి.
థ్యాంక్స్.
స్కై వాండర్హూవెన్ తనకేమీ తెలీదని బుకాయిస్తున్నా, తనకి చాలా విషయాలు తెలుసు.
అయితే, ఈసారి ఏం తెచ్చారేంటి?
దీన్ని మరుగు దొడ్డి నుండి కానీ తెచ్చారా?
గుర్రపు కట్టు.
నాకు గుర్రాలంటే చాలా ఇష్టం.
వాటిని నేల మీద విమానాలని అనవచ్చు.
ఇది ఓమర్ "బిగ్ ఓ" గుడ్ లక్ అనే ఒక ప్రఖ్యాత కౌబాయ్ కి చెందినది.
బానిసత్వ నిర్మూలన ద్వారా బానిసత్వం పోయాక,
అతను, తన సోదరులతో పాటు పశువులను కాపు కాసే పని చేశాడు.
ఒక్క నిమిషం. నల్ల కౌబాయ్స్ కూడా ఉండేవారని స్కూలులో మాకు చెప్పలేదే.
చరిత్రకారుల ప్రకారం, కౌబాయ్స్ లో నల్లజాతి వారు 20% దాకా ఉంటారు.
మన కుటుంబంలో కూడా కొందరు కౌబాయ్స్ ఉన్నారు కదా, అమ్మా?
అవును, ఉన్నారు.
నా ముత్తాతకు తాత బడ్, ఆ రోజుల్లో పేరు మోసిన కౌబాయ్.
బడ్ కూడా గుడ్ లక్స్ కాలంలోని కౌబాయే.
ప్రమాదకరంగా ఉండే భూభాగాలలో
భారీ సంఖ్యలో ఆవులను వాళ్లు ఎలా కాసే వారో ఆయన మా కుటుంబీకులకు రకరకాల కథలు చెప్పాడు.
వాళ్లు ఆగే ప్రతి చోట, కౌబాయ్ షోలు ప్రదర్శించేవారట.
అందుకే వాళ్లకి చాలా పేరు వచ్చింది.
వాళ్ల జాకెట్ల మీద 777 సంఖ్యని ముద్రించుకొనే వారట,
అలా వాళ్లెవరో అందరికీ తెలిసిపోయేదట.
మూడు ఏడులు. అదృష్ట సంఖ్యే అది.
తెలివైన మార్కెటింగ్ వ్యూహమే.
ఈ కళాఖండం నాలో ఉత్సాహాన్ని రేకెత్తిస్తోంది.
నేను కూడా మీతో వస్తా.
ఏమో.
ఈ మిషన్లు చాలా ప్రమాదకరమైనవి. మేము శాపాలను హ్యాండిల్ చేస్తున్నాం.
నేను ప్రమాదాలతో గోలీలు ఆడుకుంటా.
నిజం చెప్పాలంటే, ఆలెక్స్ శాపవిముక్తుడై వచ్చాక, మిషన్స్ లో ఇద్దరు పెద్దవాళ్లకు అలవాటు పడిపోయా.
అదీగాక, మార్జీ సత్తా ఏంటో మనందరికీ తెలుసు.
మిషన్ కి స్వాగతం.
నల్ల రిబ్బన్ గాడిని పట్టుకోవడం చాలా కష్టంగా ఉంది. వాడిని ఎలా పట్టుకోవాలి?
నా దగ్గర ఒక ప్లాన్ ఉంది.
రస్ రోబోట్ సాయంతో కొన్ని కళాఖండాలను హబ్ కి తరలిద్దాం,
దాని తర్వాత "వెళ్లిపోదాం."
అప్పుడు నల్ల రిబ్బన్ గాడు వచ్చి కళాఖండాలను చూస్తూ ఉండగా,
మనం దాక్కున్న చోటు నుండి వచ్చి, వాడిని అదుపులోకి తీసుకుందాం.
ప్లాన్ అదిరింది.
నీ వ్యూహాలు నా వ్యూహాలంత గొప్పగా ఉన్నాయి.
న్యూ మెక్సికో
ఇక్కడ నిజంగా చాలా అందంగా ఉంది.
కాలి ఏర్పడిన ఆ నల్ల గుర్తులు తప్ప.
శాపం పని మీద కాకుండా, ఇంకెప్పుడైనా ఇక్కడికి ఓసారి వెకేషన్ కి రావాలి.
అప్పుడు మనం పాండోరాని ఒప్పించాల్సిన పని ఉండదు.
దీన్ని చూస్తుంటే, చిన్నప్పుడు నేను సందర్శించిన మా కుటుంబ ఫార్మ్ గుర్తొస్తోంది.
పొయ్యి వేసుకొని వంట చేసుకునే వాళ్ళం, మా తాత కౌబాయ్ గా ఉండగా, ఆయన తాడుతో చేసిన విన్యాసాలను ప్రాక్టీస్ చేసేవాళ్లం,
ఇక సరిగ్గా నిద్రపోయే ముందు,
మా కుటుంబ కౌబాయ్ సాహసాలను ఆయన మాకు చెప్పేవాడు.
నువ్వు వాటిని పుస్తకం రూపంలో రాయాలి.
మాకు కేవలం నాన్న వైపు పూర్వీకుల గురించి మాత్రమే తెలిస్తే సరిపోతుందా ఏంటి?
మీ తాతయ్య అద్భుతమైన కౌబాయ్ ట్రిక్స్ ని మాకు నేర్పడం ద్వారా
ఆయన గొప్పదనాన్ని నువ్వు మాకు బదిలీ చేయాలి.
నాకు ఒకట్రెండు ట్రిక్స్ గుర్తుండవచ్చు.
ఆ తాడును ఓసారి చూస్తా ఆగు.
ఇక్కడ ఏదో జరుగుతోంది.
గుడ్ లక్ సోదరులు.
- రస్! - నన్ను వదులు!
అయిపోయారు నా చేతిలో, చచ్చినోళ్లారా!
ఇక్కడి నుండి దొబ్బేయండి.
అయ్యయ్యో! మార్జీ!
నా వల్లే ఇలా జరిగింది. నన్ను కాపాడుతూ మార్జీ ఇరుక్కుపోయింది...
అలా అస్సలు ఆలోచించకు.
దీనికి కారణం ఆ కౌబాయ్స్.
మనం మార్జీని ఎలా కాపాడాలనే దానిపై దృష్టి పెట్టాలి.
అమ్మ అన్నది నిజమే. లే. వాళ్లని పట్టుకోవాలంటే, మనం త్వరగా బయలుదేరాలి.
ధైర్యంగా ఉండు, మార్జీ.
నీ వల్ల నాకు కళ్లు తిరుగుతున్నాయి.
నాకు వాంతి వస్తే, అదంతా నీ ఒళ్లోనే పడుతుంది.
వాటిని ఎక్కడి నుండి పట్టుకొచ్చావు?
దగ్గర్లోని అశ్వశాల నుండి అద్దెకి తెచ్చాను.
మనం కౌబాయ్స్ ని పట్టుకోవాలంటే, మనం కూడా వాళ్ల లాగే గుర్రాల మీద వేగంగా వెళ్లాలి.
అలా ఉండాలి.
ఇటు వైపు ఎవరూ వెళ్లరు అని, గుర్రాలను అద్దెకి ఇచ్చిన వ్యక్తి చెప్పాడు.
సుమారుగా వంద సంవత్సరాల క్రితం ఆరుగురు అంతుచిక్కని విధంగా ఇక్కడ తప్పిపోయారట,
అప్పటి నుండి ఈ చోటు శాపగ్రస్థమైపోయిందట.
కాస్త వివరంగా చెప్పమని ఆయన్ని అడిగాను, కానీ ఆయన దీని గురించి మాట్లాడటానికి సుముఖత చూపలేదు.
దాన్ని గుట్టు తేల్చాల్సిన పని మనపై పడింది.
కనీసం ఈ గుడ్ లక్ వాళ్లు నల్ల గుర్తుల వల్ల వాళ్లని సులభంగా ఫాలో అవ్వవచ్చులే.
చల్!
తూర్పు తిరిగి దండం పెట్టరా, వెర్రోడా.
యాహూ!
అదీ. ఇది చాలు మన చొరబాటుదారుడిని బయటకు రప్పించడానికి.
అదరగొట్టేశాం. ఇక ఇక్కడి నుండి వెళ్లిపోదాం పదండి.
ఇక చాలు, మిత్రులారా. పడుకుందాం పదండి.
స్టాన్! ఆలెక్స్! ఎక్కడ ఉన్నారు?
నేను ఇక్కడ ఉన్నా.
ప్రతిధ్వనుల వల్ల మీ మాటలు ఎక్కడి నుండి వస్తున్నాయో కనిపెట్టడం కష్టంగా ఉంది.
చీకట్లో మాతో తలపడుతున్నావే, అసలు నువ్వు మగాడివేనా?
దమ్ముంటే ముందుకు రా, పిరికిపంద.
ఏం చేస్తున్నావు? నన్ను విడుదల చేయి, దుర్మార్గుడా.
అది నల్ల రిబ్బన్ గాడి పనే అయ్యుంటుంది.
- మన ప్లాన్ తెలిసిపోయి ఉంటుంది వాడికి. - ఎవరు నువ్వు?
నా మిత్రులని ఏం చేశావు?
ఆలెక్స్ సమస్యలో ఉన్నాడు.
వావ్. పాత కోర్టు.
అవును. ఈ చోటు వీళ్లకి చాలా ముఖ్యమైనదని తెలిసిపోతోంది.
మార్జీని కనుగొనడంలో మనకి ఉపయోగపడేది ఇక్కడ ఏమైనా దొరికితే బాగుండు.
దీన్ని తెరవడానికి అద్భుతమైన, అదిరిపోయే ప్లాన్ ఏమైనా నీకు తట్టిందా?
హా, తట్టింది.
"గుడ్ లక్ సోదరులకు, న్యూ మెక్సికోలోని లిచ్ ఫీల్డ్ ప్రజలకు మధ్య కేసు."
"గుడ్ లక్ గుర్రపు కట్టు 1886"
ఒక తెల్లజాతి రైతు, గుడ్ లక్ సోదరులు తన వద్ద నుండి ఏదో దొంగతనం చేశారని ఆరోపించాడట.
ఆ సోదరులు తాము నిర్దోషులని వాదించారు,
కానీ ఓమర్ గుడ్ లక్ కి చెందిన చాలా ఖరీదైన గుర్రపు కట్టును రుజువుగా చూపించి,
అక్రమార్జన వల్లే దాన్ని వాళ్లు కొనగలిగారని ఆరోపించారు.
అది కామెడీగా ఉంది. గుడ్ లక్ వాళ్లు చాలా పేరున్న కౌబాయ్స్.
డబ్బు కోసం దొంగిలించాల్సిన అవసరం వాళ్లకి లేదు.
ఓమర్ కి ఆ గుర్రపు కట్టును కొనడానికి,
వారి వేతనాలను కూడా వాడామని ఓమర్ అన్నయ్యలు చెప్పారు.
కుటుంబ వ్యాపారంలోకి అతడిని ఆహ్వానిస్తూ ఆ కానుకని ఇవ్వడం జరిగిందని వాళ్లు చెప్పారు.
దాన్ని వాళ్లు బెన్ హార్వుడ్ అనే ఒక తెల్ల జాతీయుడి నుండి కొనుగోలు చేశారు.
కానీ, అతను వాళ్ల తరఫున సాక్ష్యం చెప్పడానికి నిరాకరించాడు, కనీసం అమ్మిన బిల్లును అయినా చూపలేదు.
గమ్మత్తుగా, విచారణ తర్వాత, హార్వుడ్ పై ఉన్న దొంగతనం కేసు కొట్టివేయబడింది.
అది అన్యాయం!
ఆ బెన్ హార్వుడే ఆ రైతు దగ్గరి నుండి దొంగిలించి, తనని తాను కాపాడుకోవడానికి అబద్ధం ఆడి ఉంటాడు.
ఆ అవకాశం కూడా ఉంది. పంచాయితీలలో న్యాయం చాలా అరుదుగా లభిస్తుంది.
గుడ్ లక్ సోదరులు దోషులుగా తేల్చారు,
సూర్యోదయం అవ్వగానే, కాలినడకన పట్టణం నుండి వెళ్లిపోవాలని, అది కూడా ఎడారి గుండా వెళ్లాలని తీర్పు ఇచ్చారు.
అలా ఎడారిలో వెళ్తే ప్రాణాలు ఉంటాయా? అది మరణ శిక్షతో సమానమే.
నాకు తెలిసి, ఎడారిలో ఆ సోదరులు చనిపోయాక,
వారు శాపమై ఇలా తిరిగి వచ్చుంటారు.
క్రోధం వల్ల వాళ్ల ఆత్మలకు శాంతి లభించట్లేదు.
వాళ్ల విచారణలో జాత్యాహంకారం జడలు విప్పిందని వాళ్లు కోపంగా ఉండుంటారు.
నాకు కూడా అలాగే ఉంటుంది.
ఆరుగురు కనిపించకుండా పోయారు.
రస్, జ్యూరీలో ఎంత మంది ఉన్నారు?
ఆరుగురు.
మిస్టర్ గుడ్ లక్, సర్, మాది కూడా మీ పక్షమే.
మీ విచారణలో జరిగిన అన్యాయానికి చింతిస్తున్నాం.
సరే, కొత్త ప్లాన్.
పరుగెత్తండి!
నాకు విముక్తి దక్కే దాకా ఆగు.
అప్పుడు నీ భరతం పడతాను, బాసూ.
అబ్బా.
నీ దగ్గర అన్ని పిచ్చి నగలు ఉన్నాయి కదా, వాటిలో ఒక్కటైనా మనకి ఉపయోగపడేది లేదా?
హేయ్, నీ దగ్గర కూడా మనకి పనికి వచ్చేవి ఏమీ లేవులే.
ఇంత సేపూ ఏమైపోయావు?
మా మీద దాడి జరుగుతున్నప్పుడు నువ్వు సాయం చేసి ఉండాల్సింది.
త్వరగా హబ్ కి పద. ఆలెక్స్ కి గాయం అయ్యి ఉండవచ్చు.
ఇంకా దారుణమైనది జరిగి ఉండవచ్చు.
ఆలెక్స్!
ఏమైంది?
నీకు గుర్తు లేదా?
నీకు, ఆ నల్ల రిబ్బన్ గాడికి మధ్య జగడం నేను అనుకున్న దాని కన్నా హింసాత్మకంగా జరిగింది.
వాడు మాపై మెరుపు దాడి చేసి, ఏదో ఖైదీల్లా మమ్మల్ని బంధించాడు,
ఆ తర్వాత నిన్ను బాగా కొట్టాడు.
ఏంటి? అది నిజమే.
నువ్వు అతడిని బాగా చూశావా?
లేదు. ఇది నాకు నచ్చట్లేదు.
నల్ల రిబ్బన్ గాడు రానురాను మరింత ప్రమాదకరంగా తయారవుతున్నాడు.
మీరిద్దరూ ఆ తలుపుల గుండా లోపలికి వెళ్లాలి.
నా దగ్గర ఒక ప్లాన్ ఉంది.
దొరికావు.
మొదటి విషయం ఏంటంటే, ఇదంతా సూపర్ గా జరిగింది.
రెండవ విషయానికి వస్తే, ఇప్పుడు అసలేం జరిగింది?
పాత కౌబాయ్ రోజుల్లో,
దెయ్యాలను దూరంగా ఉంచడానికి ఇళ్లలో గుర్రపుడెక్కలను పెట్టుకునేవారు.
అది పని చేస్తోంది అనుకుంటా.
మార్జీని ఏం చేశావు?
తను ఎక్కడ ఉంది?
కాస్త మెల్లగా, అరవకుండా అడుగుదాం.
మీకు ఏం జరిగిందో నాకు తెలుసు, మీకు శాపం నుండి విముక్తి కలిగించాలనే చూస్తున్నాం మేము.
కానీ మా నేస్తం బాగానే ఉందని మేము నిర్ధారించుకోవాలి.
అతను నా గుర్రాన్ని దొంగిలించాడు.
మంచిగా పోదాం అనుకొని, సంచి పోగొట్టుకున్నావు కదా, రస్.
మెల్లగా, నిదానంగా వెంబడిద్దామా అతడిని?
అతడిని ఎలా కనుగొనాలి?
అతను చాలా దూరం వెళ్లిపోయుంటాడు, ఆ గుర్రం కూడా కాలిన నల్ల గుర్తులను వదల్లేదు.
గంధకం వాసనని ఫాలో అవుదాం.
చల్!
అతను ఇటు వెళ్లాడు. ఇక బయలుదేరుదాం.
గంధకం కంపు బాబోయ్.
ఈ కుండల్లో గంధకం ఉంది.
మార్జీ!
నువ్వు బాగానే ఉన్నావా?
లేను, నేను అస్సలు బాగాలేను.
ఆరుగురు ఉన్నారు. వారు జ్యూరీ సభ్యులు అయ్యుంటారు.
వాళ్లకి కూడా శాపం ఉంది.
మనల్ని ఆ లోపలికి వెళ్లమంటున్నారా ఏంటి?
మీరే వెళ్లవచ్చు కదా?
కారణం నాకు తెలుసు అనుకుంటా. వాళ్లు వెళ్లలేరు.
గుర్రపుడెక్క వల్ల వాళ్లు వెళ్లలేకపోతున్నారు.
వాళ్లకి కావాల్సిందేదో లోపల ఉంది, దాన్ని మనమే తీసుకురావాలి.
మీరు మార్జీని వదిలిపెడితేనే, మేము లోపలికి వెళ్తాం.
బాబోయ్. నాకేం అవుతోంది?
అయ్యయ్యో! తనని ఏమీ చేయకండి!
తనకి ఎక్కువ సమయం లేదు.
మనం వెళ్లాలి. త్వరగా వెళ్లాలి.
దయచేసి నన్ను నలిపేయవద్దు.
దీన్ని మనం ఎలా దాటాలి?
అంత దూరం అంటే మన ముగ్గురిలో ఏవరమూ దూకలేము.
వావ్. ఎలా చేశావు అలా?
అమ్మ చెప్పింది విన్నావుగా. మనవి కౌబాయ్ జీన్స్.
ఇక్కడికి ఊగుకుంటూ వచ్చి, తాడును పంపేయ్.
రస్!
అయ్యయ్యో. సారీ, అమ్మా.
కిందకి చూడకు.
అయ్యయ్యో!
త్వరగా కానివ్వు! ఇది పేలిపోబోతుంది!
- నువ్వు బాగానే ఉన్నావా? - నేను బాగానే ఉన్నా.
తృటిలో ప్రమాదం తప్పింది.
వెనక్కి వెళ్లేటప్పుడు ఈ సాహసం మాత్రం చేయకూడదు.
నాకు దగ్గరగా ఉండండి.
ఇక్కడేదీ సరిగ్గా కనిపించట్లేదు, కాబట్టి మనకేమీ...
సర్ప్రైజులు వద్దు.
చూస్తుంటే, ఎవరో ఇక్కడ చాలా కాలం ఉండాలని వచ్చినట్టున్నారు.
ఈ సర్ప్రైజ్ తట్టుకోలేములే.
ఒక్క నిమిషం, ఇక్కడ ఇంకేదో ఉంది.
అమ్మకాల పుస్తకం.
గుర్రపు కట్టును గుడ్ లక్ సోదరులు కొనుగోలు చేశారు అన్నదానికి ఆధారం.
అయితే, ఈ దురదృష్టవంతుడు బెన్ హార్వుడ్ అయ్యుంటాడు.
అమ్మకాల పుస్తకాన్ని దాచి పెట్టడానికి, అలాగే ఇతను కూడా దాక్కోవడానికి ఇక్కడికి వచ్చి ఉంటాడు.
బండరాళ్లు పడటం వల్ల చనిపోయినట్టున్నాడు.
గుర్రపుడెక్కని పెట్టింది ఇతనే అయ్యి ఉంటాడు.
గుడ్ లక్ సోదరులు జ్యూరీ సభ్యుల పని పట్టాక,
ఏ క్షణమైనా ఇతని పని పట్టడానికి కూడా వస్తారని గ్రహించి ఉంటాడు.
దీని సాయంతో వాళ్లు అమాయకులని రుజువు చేసి, వారి శాపాన్ని కూడా తరిమివేయవచ్చు మనం.
మార్జీ కూడా దెయ్యం కాక ముందే, త్వరగా వెళ్దాం.
నా దగ్గర మిస్టర్ బెన్ హార్వుడ్ కి చెందిన అమ్మకాల పుస్తకం ఉంది.
ఇందులో ఒక గుర్రపు కట్టు కొనడానికి రెండు వాయిదా పద్ధతుల్లో డబ్బును చెల్లించినట్టు రాసి ఉంది,
ఆ వాయిదాలను, వంతుల వారీగా గుడ్ లక్ సోదరుల్లో పెద్దవారు చెల్లించినట్టు రాసుంది.
రుజువు ఇక్కడ స్పష్టంగా ఉంది. గుర్రపు కట్టును సక్రమంగానే కొన్నారు.
దీనికి న్యాయంగా ఓమర్ గుడ్ లకే యజమాని.
ఇంకా, వాళ్ల విషయంలో గుర్రపు కట్టును రుజువుగా పరిగణించారు కాబట్టి,
ఇప్పుడు వాళ్లకి విరుద్ధంగా ఆధారమే లేదు.
మీ తీర్పును వాళ్లు నిర్దోషులు అని మార్చాలనుకుంటే, దయచేసి మీ చేతులను ఎత్తండి.
వేరేగా అనుకోవద్దు, నాకు గుర్రాల స్వారీ అంటే ఇష్టమే,
కానీ ఈసారి విమానాలు నడిపే పని మాత్రమే చూసుకుంటాలే.
అబ్బా, భలే దానివే.
అతీత శక్తులని ఎదుర్కునే క్రమంలో మన ప్రాణాలను ప్రమాదంలో పెట్టడం అనేది
అలవాటయ్యే కొద్దీ, పెద్ద కష్టంగా అనిపించదులే.
చూడండి. మనపై నిఘా పెడుతున్న వ్యక్తి. నల్ల రిబ్బన్ గాడు.
నువ్వు ఎవరి గురించి చెప్తున్నావు?
ఏంటి... అతను అక్కడే ఉన్నాడు, నిజంగా చెప్తున్నా.
ఇక్కడేం జరుగుతోంది?
మేము శాపాన్ని తరిమేశాక,
అమ్మకాల పుస్తకాన్ని ప్రభుత్వ చారిత్రక మ్యూజియానికి తీసుకెళ్లాం,
వాళ్లు దాన్ని గవర్నర్ వద్దకి తీసుకెళ్లారు.
వచ్చే వారం, అధికారికంగా గుడ్ లక్ సోదరులని నిర్దోషులుగా ప్రకటిస్తారు.
వావ్. మీరు ఎన్నో సాహసాలు చేసినా, ఈ సాహసం కొత్తగా, మరింత సూపర్ గా ఉన్నట్టుంది.
దురదృష్టవశాత్తూ, మాకు చేదు అనుభవం ఎదురైంది.
మాపై నల్ల రిబ్బన్ గాడు దాడి చేశాడు.
అయ్య బాబోయ్. నీకేమీ కాలేదు కదా?
నాకేమీ కాదులే.
వాడిని కళ్ళారా చూసే లోపే, వాడు నన్ను కొట్టి స్పృహ తప్పేలా చేశాడు, అందుకే నాకు చిరాగ్గా ఉంది.
ఇంకా దారుణమైన విషయం ఏంటంటే, అదే రోజు సాయంత్రం, అక్కడికి దగ్గర్లోని పట్టణంలో ఉండే
ఆక్షన్ల కార్యాలయం నుండి ఇంకో కళాఖండం చోరీకి గురైందని వార్తల్లో చెప్పారు.
నేను రేవు దగ్గర చూసిన వ్యక్తే దొంగతనం చేసుంటాడు, అందులో ఏ సందేహమూ లేదు.
దాదాపు అదే సమయంలో జరిగింది కాబట్టి, అతనే అయ్యుంటాడు.
నీ అంచనా సరైనదే ఏమో.
ఆ నల్ల రిబ్బన్ గాడు ఎవడో కానీ, రాను రాను దూకుడుగా, ప్రమాదకరంగా మారుతున్నాడు.
సబ్ టైటిళ్లను అనువదించినది: రాంప్రసాద్